Diari Oficial de la Generalitat Valenciana


Sumari del DOGV 4397, del 12-12-2002 (2002/13005)

ACORD de 30 d'octubre de 2002, de la Comissió Territorial d'Urbanisme de Castelló, relatiu a la Modificació puntual núm. 11, relatiu al traçat d'un vial als c/ del Calvari i camí Roig de Cabanes.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4397

Data del DOGV
:   12-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13083


Data del document
:   30-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Cabanes
    * pla d'urbanisme

ACORD de 30 d'octubre de 2002, de la Comissió Territorial d'Urbanisme de Castelló, relatiu a la Modificació puntual núm. 11, relatiu al traçat d'un vial als c/ del Calvari i camí Roig de Cabanes. [2002/13684]
  
Vist l'expedient relatiu a la Modificació puntual núm. 11, relatiu al traçat d'un vial als c/ del Calvari i camí Roig, al municipi de Cabanes i de conformitat amb els següents:
  
Antecedents
  
Primer
  
Amb data 28 de juny de 2002, el Ple de l'Ajuntament de Cabanes, va acordar sotmetre a informació pública la Modificació núm. 11 del Pla General entre el camí del Calvari i el camí Roig d'eixe municipi, per mitjà d'edictes publicats en el periòdic Mediterráneo de data 23 de juliol de 2002, i en el Diari Oficial de la Generalitat Valenciana número 4.315, de 16 d'agost de 2002. Durant el període d'exposició pública no es va produir cap al·legació.
  
Amb data 21 d'octubre de 2002, procedix el Ple de l'Ajuntament a l'aprovació provisional de la citada modificació.
  
Segon
  
El 19 de setembre de 2002, té entrada en el Registre General de la Conselleria d'Obres Públiques, Urbanisme i Transports a Castelló, l'escrit de l'Ajuntament de Cabanes, per mitjà del qual sol·licita l'aprovació definitiva de la modificació.
  
Tercer
  
La documentació està formada per memòria informativa i justificativa i pla d'informació de planejament vigent i pla d'ordenació d'alineacions i rasants amb la nova ordenació proposada.
  
Quart
  
La Modificació puntual núm. 11 del Pla General de Cabanes pretén l'ajust del vial entre el c/ en Projecte núm. 4 (antic camí Roig) i el c/ del Calvari de manera que en compte que la directriu produïsca un angle amb el vial amb què continua, quede alineat per a un millor desenrotllament de la zona, i s'elimina per tant la inflexió que es produïx en eixe punt.
  
En la memòria s'assenyala que no es produïx augment de l'aprofitament lucratiu privat, i es manté idèntica la quantitat de sòl de destí públic, no s'altera el règim urbanístic ni les ordenances de la zona i es justifica que es dóna compliment al que establix l'article 17 de l'annex al Reglament de Planejament de la Comunitat Valenciana, aprovat pel Decret 201/1998, de 15 de desembre del Govern Valencià, (RPCV), i l'àmbit global és afectat per la modificació que afecta dos illes d'una superfície de 7.930,80 m².
  
Fonaments de dret
  
Primer
  
La tramitació de la modificació ha sigut correcta, d'acord amb l'article 55 en concordança amb el 38 de la Llei 6/1994, de 15 de novembre, Reguladora de l'Activitat Urbanística (LRAU).
  
Segon
  
La documentació està completa, a l'efecte del que disposa l'article 27 de la LRAU.
  
Tercer
  
La modificació que s'examina suposa la introducció d'alteracions en l'ordenació detallada del sòl urbà, en el sentit d'ajustar l'alineació d'un vial de manera que s'alinee en continuïtat amb el traçat d'un vial contigu, sense que es produïsca disminució de la superfície dotacional viària ni augment de la superfície de sòl privat ni cap augment d'aprofitament lucratiu privat.
  
Tal com reiteradament ha establit la jurisprudència, la determinació concreta de l'ordenació detallada en el sòl urbà s'emmarca clarament dins de la discrecionalitat del planejament urbanístic, i gaudix en tals casos l'administració d'àmplia llibertat per a elegir la forma en què el territori ha de quedar ordenat. Així mateix, són les citades matèries determinacions urbanístiques que tracen, junt amb altres, el model físic d'una convivència purament local, sense incidència en interessos supralocals, per la qual cosa, quan de tals determinacions es tracte, aquella discrecionalitat ha de ser actuada per l'Ajuntament, des de la representació que li conferix la legitimació democràtica.
  
La Llei 6/1994, de 15 de novembre, Reguladora de l'Activitat Urbanística (LRAU) arreplega clarament esta línia jurisprudencial. Així, l'article 40 d'esta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que li està vedat a la resolució autonòmica d'aprovació qüestionar la interpretació de tal interés formulada pel municipi des de la pròpia representativitat. Únicament és possible, en supòsits com el que ens ocupa, un control autonòmic de legalitat, ja que, com assenyala l'article 40.1, últim paràgraf, de la LRAU, la Generalitat no podrà aprovar definitivament els plans que incórreguen en infracció d'una disposició legal estatal o autonòmica.
  
Quart
  
La modificació planteja canvis que es justifiquen en la finalitat de possibilitar un millor desenrotllament de la zona i propiciar la continuïtat de dos vials que en el planejament vigent contenien una inflexió. Amb la pretesa modificació no es produïx augment de l'edificabilitat prevista en la zona, i es manté el sòl de destí viari (dotacional públic), per la qual cosa es dóna compliment al que establix l'article 17 de l'annex del Reglament de Planejament i en l'article 55.3 de la LRAU.
  
Cinqué
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, com és el cas de Cabanes, tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda: aprovar definitivament la Modificació puntual núm. 11 del PGOU de Cabanes en l'ajust del vial entre el c/ en Projecte núm. 4 (antic camí Roig) i el c/ del Calvari.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 30 d'octubre de 2002.- El secretari de la Comissió Territorial d'Urbanisme: Fernando Renau Faubell.